Aleksandr Goloborodko

Aleksandr Goloborodko (vene keeles Александр Александрович Голобородько; ukraina keeles Олександр Олександрович Голобородько; sündinud 28. septembril 1938 Dniprodzeržõnskis) on ukraina rahvusestPaavo Kangur. Viimne reliikvia : pilk legendi taha. Tallinn, 2011, lk. 143 Venemaa näitleja.

1960. aastal lõpetas ta Kiievi Karpenko-Karõi nimelise Teatriinstituudi ja asus tööle Simferopolis asuvasse Krimmi Gorki nimelisse Vene Draamateatrisse. 1971. aastal sai Aleksandr Goloborodkost Kiievi Lesja Ukrainka nimelise Teatri näitleja. 1976. aastal sai temast Moskva Väikese Teatri näitleja. 1985. aastast on Aleksandr Goloborodko Mossoveti-nimelise teatri näitleja.

Alates 1967. aastast on Aleksandr Goloborodko mänginud rohkem kui 70 filmis. Sealhulgas mängis ta 1969. aastal valminud Tallinnfilmi filmis "Viimne reliikvia" Gabrieli. Filmi 50. aastapäeva puhul näitas Eesti Televisioon 2020. aasta märtsis värsket intervjuud Aleksandr Goloborotkoga "Vürst Gabriel. 50 aastat hiljem".Vürst Gabriel. 50 aastat hiljem. Jüri Muttika intervjuu Aleksandr Goloborodkoga. Esmaeeter Eesti Televisioonis 26.03.2020. Intervjuus kinnitas Goloborodko, et just "Viimne rekliikvia" tegi ta üle Nõukogude Liidu kuulsaks. 2020. aasta seisuga elab ta Moskvas ning näitleb pensionärina ikka veel paljudes lavateostes ja filmides ning vahel esitab ka laule.

 Tunnustus  
 Ukraina NSV teeneline kunstnik 
 1977 – NSV Liidu riiklik preemia 
 1988 – Vene NFSV rahvakunstnik
 2010 – Austuse orden Presidendi ukaas 3. märtsist 2010
 2019 – Sõpruse ordenУказ Президента Российской Федерации от 9 сентября 2019 года № 430 «О награждении государственными наградами Российской Федерации»

Viited

Välislingid
 Aleksandr Goloborodko kino-teatr.ru lehel
 "Viimse reliikvia" vürst Gabrieli osatäitja: pean Eestit oma filmikodumaaks. Jüri Muttika intervjuu Aleksandr Goloborodkoga. ERR Menu, 26. märts 2020
 Vürst Gabriel. 50 aastat hiljem. Video: Jüri Muttika intervjuu Aleksandr Goloborodkoga. Esmaeeter Eesti Televisiooni saates "Ringvaade" 26. märtsil 2020 (saade on ETV veebilehel märkusega "Alaliselt järelvaadatav")

Kategooria:Venemaa näitlejad
Kategooria:Vene filminäitlejad
Kategooria:Ukraina näitlejad
Kategooria:Nõukogude Liidu näitlejad
Kategooria:NSV Liidu riikliku preemia laureaadid
Kategooria:Sündinud 1938